Agents

**Agents** on vuonna 1979 perustettu suomalainen yhtye, jonka ohjelmistoon kuuluu rautalanka-, iskelmä- ja rockmusiikkia. Yhtyeen keulakuva ja musiikillinen johtaja on soolokitaristi Esa Pulliainen. Yhtye on toiminut tavallisesti taustaorkesterina nimekkäille solisteille, joita ovat olleet Rauli Badding Somerjoki, Topi Sorsakoski, Jorma Kääriäinen ja Ville Valo.

## Historia

### Agentsin perustaminen

Agents perustettiin vuonna 1979 Tuomari Nurmion Köyhien ystävät -yhtyeen raunioille. Kaikki Köyhien ystävät -yhtyeen jäsenet soittivat alkuperäisessä Agentsissa lukuun ottamatta Tuomari Nurmiota. Yhtyeeseen otettiin mukaan basistiksi Esan veli Kai Pulliainen ja kosketinsoittajaksi Jukka Ollila. Laulusolistiksi kiinnitettiin Pekka Rytkönen, eli Beat-Pete.

Agents julkaisi vuonna 1980 esikoisalbuminsa, joka kantoi nimeä *[[Agents (albumi)|Agents]]*. Albumi sisälsi kahdeksan kappaletta rautalankaa sekä neljä laulettua kappaletta, joilla solistina toimi Pekka Rytkönen.

### Yhteistyö Baddingin kanssa

Agents ryhtyi säestämään Rauli "Badding" Somerjokea syksyllä 1981, mikä tiesi Beat-Peten uran loppumista Agentseissa. Samalla yhtyeen kosketinsoittaja vaihtui Eero Ojaseen.

Ensimmäinen Somerjoen kanssa tehty albumi *[[Ikkunaprinsessa]]* julkaistiin vuonna 1982. Albumi sisälsi muun muassa hitit "Ikkunaprinsessa", "Kuihtuu kesäinen maa" ja "Muista hyviä aikoja". Agents teki albumin sovitukset.

Seuraava albumi, *[[Tähdet, tähdet]]* julkaistiin vuonna 1983. Albumin nimikappaleesta tuli yksi Baddingin tunnetuimmista hiteistä. Muita hittejä albumilla olivat muun muassa "Nukkuja kaunein", "Yön hiljaisuudessa" ja "Kun aika rientää". Esa Pulliainen sovitti lähes kaikki albumin kappaleet.

Viimeinen Somerjoen kanssa tehty albumi, *[[Laivat (albumi)|Laivat]]* julkaistiin vuonna 1985. Levyllä Agents soittaa salanimellä *The Young Beats*. Viimeisen Badding-albumin hiteiksi nousivat "Laivat", "Illan varjoon himmeään", "Lähdön hetkellä" ja "Tahdon".

Yhteistyö Baddingin kanssa päättyi vuonna 1985. Badding esiintyi viimeiset vuotensa eri yhtyeiden kanssa, mutta *Laivat* jäi hänen viimeiseksi albumikseen. Agents oli jo muutaman vuoden ajan esiintynyt satunnaisesti Topi Sorsakosken kanssa, josta tuli nyt yhtyeen virallinen laulusolisti. Yhtyeestä erosi Baddingin mukana myös kosketinsoittaja Ojanen.

### Topi Sorsakoski & Agents

Agentsin ja Topi Sorsakosken ensimmäinen yhteinen albumi, *[[In Beat]]* julkaistiin vuonna 1986. Albumi myi kiitettävästi ja se onkin nykyisin yksi Suomen myydyimmistä kotimaisista äänitteistä. Albumilta hiteiksi nousivat muun muassa "Surujen kitara", "Salattu suru", "Eeva" ja "Olen yksin".

Seuraavana vuonna julkaistiin toinen menestysalbumi, *[[Besame Mucho (albumi)|Besame Mucho]]*. Monien yllätykseksi albumilta ei löydy nimikappaletta, vaan kyseessä oli Agentsin ja Topi Sorsakosken tarkoituksella tekemä "jekku". Hittejä olivat muun muassa "Kaksi kitaraa", "Kauan" ja "Valot" (Baddingin kappale instrumentaaliesityksenä).

Vuonna 1988 julkaistiin kolmas albumi, *[[Pop (Topi Sorsakosken ja Agentsin albumi)|Pop]]*. Albumi menestyi edellisten tavoin hyvin. Hiteiksi siltä nousivat muun muassa "Tyhjää", "Varjojen yö", "On kesäyö", "Jo riittää" ja "Nyt kaikki muuttunut on".

Vuonna 1989 Agents ei julkaissut uutta albumia. EMI-levy-yhtiö päätti julkaista *[[Topi Sorsakoski & Agents: Greatest Hits|Greatest Hits]]* -kokoelman, jonka julkaisusta yhtye ei pitänyt. Kokoelma-albumi myi kiitettävästi ja saavutti kultalevy-rajan.

Vuonna 1990 julkaistiin Agentsin ja Topi Sorsakosken viimeinen albumi, *[[Half and Half]]*. A-puoli albumista on laulettua materiaalia ja B-puoli instrumentaalikappaleita.

Topi Sorsakoski & Agents hajosi vuonna 1992 riitojen seurauksena. Sorsakoski oli julkaissut aiempana vuonna soololevynsä *Yksinäisyys*, joka enteili jo yhteistyön päättymistä. Yhtenä syynä olivat Topi Sorsakosken rahavaikeudet 1990-luvun alussa ja hänen halunsa saada parempaa palkkaa keikoista ja levyistä. Topi Sorsakoski ja Agents soittivat viimeisen kerran yhdessä Heinävedellä Kermakosken lavalla 1. elokuuta 1992. Topi Sorsakosken mukana yhtyeestä erosi rumpali Juha Takanen, ja hieman myöhemmin myös rytmikitaristi Hans Etholén.

### Agents & Jorma Kääriäinen

Vuonna 1992 Esa Pulliainen kutsui Jorma Kääriäisen Agentsin laulusolistiksi. Yhtyeeseen liittyi myös rumpali Heikki Sandrén. Levyillä koskettimia soitti J-P Virtanen, joka ei kuitenkaan kuulunut keikkakokoonpanoon.

Ensimmäinen Kääriäisen kanssa tehty albumi *Agents Forever* julkaistiin vuonna 1995. Hiteiksi nousivat muun muassa kappaleet "Antaudun", "Tähti kaukainen" ja "Pikku Mona".

Seuraava albumi *Agents Is Back!* julkaistiin vuonna 1996. Hiteiksi nousivat muun muassa "Moskovan valot", "Salainen rakkaus" ja "Salaperäinen".

Kolmas albumi *[[Agents Is More!]]* julkaistiin vuonna 1997. Albumi sisälsi lauletun musiikin lisäksi myös rautalankaa. Hiteiksi nousivat "Päivin öin", "Sinä vain", "Valot" (Baddingin laulu uutena versiona), "My babe", "King creole" ja "Miksi kuljen".

Neljäs albumi *[[Agents Is Best!]]* julkaistiin vuonna 1998. Levy sisälsi muun muassa hitit "Illan varjoon himmeään", "Muistan kesän" ja "Olen syytön".

Agents aloitti vuonna 1998 Yle TV2 -kanavalla *[[Laulava sydän (ohjelmasarja)|Laulava sydän]]* -ohjelman. Vuonna 1999 julkaistiin samanniminen tuplalevy, jolla vieraili monia artisteja, kuten Ville Valo, Pate Mustajärvi, Marko Haavisto, Topi Sorsakoski ja Reijo Taipale. Albumi ylitti kultalevyrajan.

Vuonna 2001 julkaistiin albumi *[[Agents Is... Here!|Agents is...here!]]*. Levy sisälsi myös intrumentaalisia rautalanka-kappaleita.

Vuonna 2001 julkaistiin rock-levy *[[Agents Is... Rock!|Agents is...rock!]]*. Hiteiksi nousivat muun muassa kappaleet "Hound dog", "Move it" ja "Teenage Dolly".

Vuonna 2003 julkaistiin uusi albumi *[[Agents Is... Tonight|Agents is...tonight]]*. Hiteiksi nousivat muun muassa kappaleet "Jos näin ei koskaan", "Fever" ja "Peliä vain".

Vuonna 2004 julkaistiin The Boysin kanssa albumi *[[Pop Show]]*. Yhteisalbumia seurasivat myös yhteiskeikat seuraavana kesänä ympäri Suomea. Yhteislevyn hittejä olivat muun muassa "Tahdon saaren", "Yyterin twist", "Takaa ajatusten virran" ja "Leningrad".

Marraskuussa 2004 julkaistiin Jorma Kääriäisen ja Agentsin toinen kokoelmalevy. Levyllä on myös viisi Agentsin ennenjulkaisematonta levytystä. *[[Agents & Jorma Kääriäinen... Is Best Vol.2]]* saavutti platinalevyrajan, 30 000 myytyä äänitettä, kesäkuuhun 2005 mennessä.

13. syyskuuta 2006 julkaistiin Jorma Kääriäisen ja Agentsin seitsemäs ja toistaiseksi viimeisin studioalbumi, *[[Agents Is Allright]]*.

Lokakuussa 2006 Agents ilmoitti jäävänsä pitkälle keikka- ja levytystauolle. Laulusolisti Jorma Kääriäinen alkoi esiintyä sooloartistina ja julkaisi uuden soololevynsä *[[Yhden tähden hotelli|Yhden tähden hotelli]]* keväällä 2007.

### Topi Sorsakosken paluu Agentsin solistiksi

Topi Sorsakoski palasi Agentsin laulusolistiksi yhden albumin ja kiertueen ajaksi. Syksyllä 2007 julkaistiin uusi Agents-albumi, joka pohjautuu The Renegades -yhtyeen tuotantoon. Topi Sorsakoski & Agents teki albumin ilmestymisen aikoihin myös pienen kiertueen. Sekä albumilla että kiertueella soitti sittemmin Agentsiin vakituisesti liittynyt saksofonisti Juho Hurskainen.

### Agents & Vesa Haaja
13. elokuuta 2008 julkaistiin uusi studioalbumi *[[Agents... Is Beat! – Instrumental 2008 Recordings]]*, joka koostuu ainoastaan instrumentaalikappaleista.

26. elokuuta 2008 ilmoitettiin, että Agentsin uudeksi laulusolistiksi on valittu Vesa Haaja, joka on aiemmin laulanut Whistle Bait -yhtyeessä. Yhtyeeseen liittyi samalla myös saksofonisti Juho Hurskainen.
 
Vuonna 2011 julkaistiin uuden kokoonpanon ensimmäinen levy, jonka nimeksi tuli *[[Agents Go Go]]*.

Vuonna 2012 julkaistiin levy nimeltä *[[On Stage / In Studio]]*. Siinä puolet kappaleista on äänitetty livenä. Samalla julkaistiin myös dvd. 

Pulliaisen veljekset ovat perustaneet myös sivukokoonpanon Esa Pulliainen C-Combo, jonka instrumentaaleja sisältävä debyyttialbumi julkaistiin 2013. 

Vuonna 2014 julkaistiin toinen albumi Vesa Haajan kanssa. Sen nimeksi tuli ''Sound on Sound''.
 
Loppuvuodesta 2014 kokoonpano muuttui. Juho Hurskainen ja Heikki Sandrén eivät olleet enää mukana yhtyeessä ja näin ollen kokoonpanossa ei ole enää saksofonistia. Uudeksi rumpaliksi tuli Jari Kepa Kettunen. Kolmas albumi ''Blue'' julkaistiin vuonna 2016.

### Ville Valo & Agents
Vuonna 2015 Esa Pulliainen löysi kokoelmistaan C-kasetin, jolla oli Rauli Badding Somerjoen julkaisemattomiksi jääneitä demokappaleita. Kolmen vuoden ajan Pulliainen katseli tuota kasettia, ja sitten hän päätti soittaa Ville Valolle ja ehdottaa yhteistyötä kyseisten kappaleitten suhteen. Pulliainen tiesi entuudestaan Valon fanittavan Somerjokea, sillä he olivat aiemmin soittaneet Somerjoen kappaleita Ylen TV2:lla olleessa ohjelmassa *Laulava sydän*, ja heidän esittämänsä kolme kappaletta olivat myös päätyneet ohjelmasta julkaistulle levylle. Pulliainen kertoo, että keikkamyyjät olivat siitä lähtien kyselleet, että milloin Agents ja Valo tekisivät yhteistyötä. Vuonna 2018 kerrottiin, että Valo ja Agents julkaisevat yhteisen albumin.  Se julkaistiin helmikuussa 2019.

*[[Helsingin Sanomat|Helsingin Sanomien]]* levyarvostelussa todettiin, että “Ville Valon ja Agentsin yhteisalbumilla taivaankappaleet eivät törmää vaan asettuvat järjestykseen. Sehän tiedetään, kuinka hienoon vireeseen Pulliainen on kitaransa ja yhtyeensä vuosien varrella säätänyt. Aivan poikkeuksellista on se, kuinka upeasti Valon tulkinta solahtaa Agentsin soiton keskelle."

Huhtikuussa 2019 Ville Valo & Agents soittivat neljä loppuunmyytyä keikkaa Helsingin Tavastia-klubilla. Kesäkuussa 2019 Kangasniemellä järjestettyä keikkaa pidettiin järjestelyiltään epäonnistuneena. Paikan päälle mahtui hädin tuskin 1&nbsp;500 ihmistä, vaikka lippuja oli myyty yli 2&nbsp;000. Helteen ja ihmismäärän takia ihmiset valittivat huonosta olosta ja tungoksesta.

### Maustetytöt x Agents
Lokakuussa 2021 uutisoitiin, että Maustetytöt ja Agents yhdistävät voimansa. Yhteistyö kulkee nimellä Maustetytöt X Agents. Kokoonpano esiintyi Ruisrockissa 2022. Keväällä ilmestyi neljä yhteistä kappaletta sisältävä vinyylijulkaisu ''Maustetytöt X Agents''.

## Kokoonpano
* Esa Pulliainen – soolokitara (1979–)
* Kai Pulliainen – basso (1979–)
* Jari Kepa Kettunen – rummut (2014–)

### Entiset jäsenet
* Toni Liimatta – rytmikitara ja koskettimet (2018–2023)
* Juho Hurskainen – saksofoni (2007-2014)
* Heikki Sandrén – rummut (1992–2014)
* Juha Takanen – rummut (1979–1992)
* Petri Rantala – rummut (1981–1984)
* J-P Virtanen – koskettimet albumeilla (1992–2006)
* Hans Etholén – rytmikitara (1979–1992)
* Eero Ojanen – koskettimet (1984–1985)
* Jukka Ollila – koskettimet (1979–1981)

## Vakituiset laulusolistit

* Pekka Rytkönen (1979–1981)
* Rauli Badding Somerjoki (1981–1985)
* Topi Sorsakoski (1985–1992, 2007)
* Jorma Kääriäinen (1992–2006)
* Vesa Haaja (2008–2018)
* Ville Valo (2018–2019)
* Maustetytöt (2022)

## Diskografia

### Albumit

* *[[Agents (albumi)|Agents]]* (1980)
* *[[Ikkunaprinsessa]]* (1982)
* *[[Tähdet, tähdet]]* (1983)
* *[[Laivat (albumi)|Laivat]]* (1985)
* *[[In Beat]]* (1986) kultalevy, platinalevy, tuplaplatina
* *[[Besame Mucho (albumi)|Besame Mucho]]* (1987) kultalevy, platinalevy, tuplaplatina
* *[[Pop (Topi Sorsakosken ja Agentsin albumi)|Pop]]* (1988) kultalevy, platinalevy, tuplaplatina
* *[[Half and Half]]* (1990) kultalevy
* *[[Agents Forever]]* (1995)
* *[[Agents Is Back!]]* (1996) kultalevy
* *[[Agents Is More!]]* (1997) kultalevy, platinalevy
* *[[Laulava Sydän (albumi)|Laulava Sydän]]* (1999) kultalevy, platinalevy
* *[[Agents Is... Here!]]* (2001) kultalevy, platinalevy
* *[[Agents Is... Rock!]]* vol #1. (2001) kultalevy, platinalevy
* *[[Agents Is... Tonight]]* (2003) kultalevy
* *[[Pop Show]]* (2004) (The Boysin kanssa)
* *[[Agents Is Allright]]* (2006) kultalevy
* *[[Renegades (Agents)|Renegades]]* (2007) kultalevy
* *[[Agents... Is Beat! – Instrumental 2008 Recordings]]* (2008)
* *[[Agents Go Go]]* (2011)
* *[[On Stage / In Studio]]* (2012)
* *[[Sound on Sound]]* (2014)
* *[[Blue (Agentsin albumi)|Blue]]* (2016)
* *[[Ville Valo & Agents]]* (2019)
* *[[Maustetytöt X Agents]]* (2022)

### Singlet

* *Jätkän twist / Kitara twist*, 1979
* *Snake shake / [[Sydänsuruja]]*, 1980
* *Agents Arabiassa / Se jokin sinulla on*, 1981
* *Kuihtuu kesäinen maa / Ensimmäisenä iltana*, 1981
* *Paras haihtua vaan / Ikkunaprinsessa*, 1982
* *Rakas lurjus / Muista hyviä aikoja*, 1982
* *Tähdet tähdet / Moody River*, 1983
* *Yölinjalla / Mä haluan sun*, 1983
* *Laivat / Ilta-aurinko*, 1985
* *Itämaista rakkautta / Tyttö metsässä*, 1984
* *Eeva / Salattu suru / [[Hopeinen kuu]] / Maailma ilman rakkautta, 12" MAXI*, 1985, (ep)
* *Eeva / Salattu suru*, 1985
* *Vene / Suon kulkija*, 1986
* *[[Sydänsuruja]] / Ajomies*, 1986
* *Vihreät niityt / Romanialainen kitara / Yksin oon mä vain / Kauan, 12" MAXI, 1986, (ep)
* *Yksin oon mä vain / Kauan*, 1987
* *Tuuli tuo tuuli vie / Moody river*, 1987
* *Olet rakkain / Kirje*, 1987
* *On kesäyö (Topi & Agents) / Viimeinen laulu (J.Karjalainen & Mustat Lasit)*, 1988
* *Vaikene sydän / Jo riittää*, 1988
* *Varjojen yö / Tyhjää*, 1988
* *Päivät ilman sinua / Tuo onneton*, 1988
* *Vain yksin me kaksi / Lumottu meri*, 1989
* *Lyhdyn nään syttyvän / Rakkaus on sininen*, 1989
* *Leningrad / El presidente*, 1990
* *Soi kitara murheissaan / Muistan kesän*, 1990
* *Voitko alkaa uudelleen / Nuoruuteni*, 1992
* *Et mua saa / Hopeinen kuu*, 1992
* *Sanoit liian paljon / Antaudun (kuin hullu rakkauteen)*, 1995
* *Tähti kaukainen / Pikku Mona*, 1995
* *Ilta / Yksinäinen kaupunki*, 1995
* *Moskovan valot / Luonasi*, 1995

* *Pieni sana / Kuivaan pois kyyneleen*, 1996, EMI Parlophone
* *Muistan kesän / Salaperäinen*, 1996, EMI Parlophone
* *Pieni sana / Aron lempeä*, 1996, (ns. lakkasingle)
* *Ei aikaa enempää / Yksi ainoa ikkuna* (instrumental), 1997, EMI Parlophone
* *Valot / Mrs. Robinson* (instrumental), 1997, EMI Parlophone
* *Päivin öin / Mandschurian beat* (instrumental), 1998, EMI Parlophone
* *Illan varjoon himmeään*, 1998, EMI Parlophone
* *Moody River / Mä jäin kii*, 1999, EMI Parlophone
* *Kuolleet lehdet*, 2000, EMI Parlophone
* *En antaa muuta voi*, 2001, EMI Parlophone
* *Olet mun sä vain / Devil in Disguise*, 2001, EMI Parlophone
* *Jokeri / Devil in Disguise*, 2001, EMI Parlophone (vinyylisingle)
* *Hound Dog / Heartbreak Hotel*, 2001, EMI Parlophone
* *Maailma ilman rakkautta*, 2002
* *Sai kaiken muuttumaan*, 2002, EMI Parlophone
* *Emigrantin laulu (Onnen ruusut)*, 2003, EMI Parlophone
* *Kotiin "I'm Comin' Home*, 2003, EMI Parlophone
* *Kättes suojaan*, 2003, EMI Parlophone
* *Mä elän vieläkin*, 2004, EMI Parlophone
* *Tahdon saaren / Leningrad – Theme From Leningrad*, 2004, EMI Parlophone
* *Takaa ajatusten virran – Gentle On My Mind / Balladi kanuunasta*, 2004, EMI Parlophone
* *Unohtumaton ilta*, 2006, EMI Parlophone
* *Uhkapeluri*, 2006, EMI Parlophone
* *Sammunut nuotio / Uhkapeluri* -video, 2006, EMI Parlophone
* *Kellot soi*, 2007 EMI Parlophone
* *Niin paljon rakkautta sain*, 2007
* *It Hurts To Say Goodbye*, 2008
* *Kello käy*, 2011
* *Ikäväni*, 2012
* En luota suudelmiin, 2013
* Yksin sinun, 2014
* Orpolapsi kiurun, 2018
* [[Ikkunaprinsessa]], 2019


===Kokoelmat===

* *Greatest Hits* (1989) kultalevy
* *In memoriam* (1992)
* *Agents Is Best!* (1998) kultalevy, platinalevy
* *Surujen kitara – 32 Greatest Hits* (2002) kultalevy, platinalevy
* *In the Beginning – Johanna Years 1979-1984* (2003)
* *Agents & Jorma Kääriäinen... Is Best Vol.2* (2004) kultalevy, platinalevy
* *Kevyesti vaan* (2005)
* *Agents...Looking Back* (2009)
* *Complete – Kaikki levytykset 1984-1992* (2023)

===DVD:t===

* *Laulava sydän* (2005)
* *Reunion – Live DVD* (2008)

===Musiikkivideot===

* "Uhkapeluri" (2006)
* "Kellot soi" (2007)
* "Verkkaisemmin kuin aikaisemmin" (2007)
* "Aika yön on aika työn" (2007)

===Kirjallisuus===
* [[Santtu Luoto]]: *Agents Forever* ([[Ajatus Kirjat]], 2003)
* *Saanko luvan? Iskelmä-Suomen ilmiöitä 1900-luvulta* (2005)
* [[Reijo Ikävalko]]: *Topi Sorsakoski − Kulkukoira* ([[Gummerus]], 2002)
* Antti Arvaja, Tuomas Mustikainen: *Topi Sorsakoski – Viimeiseen korttiin'' (WSOY, 2016)

## Katso myös
* Luettelo Agentsin kappaleista

## Lähteet

## Aiheesta muualla
*Agents MySpace
*Agents-sivut 
*Agentsin viralliset sivut
*Ylen Elävä arkisto: Topi Sorsakoski ja Agents